Vārdos nepateiktais
Vārdos nepateiktais ir Lienes Šomases pirmais soloalbums, kas tika izdots 2008. gada 16. jūnijā sadarbībā ar Mikrofona Ierakstiem. Albumā iekļautas tādas kompozīcijas kā "Jauna diena", kura veiksmīgi startēja 2008. gada Cīņas klubā; 2007. gada Eirodziesmas "Take Off Your Mask" latviskā versija "Tik dīvaini tuvs"; 2006. gada Latvijas Šlāgeraptaujas uzvarētājdziesma "Ugunskurs" un vēl daudzas kompozīcijas. Albumā ir iekļauti arī 5 videoklipi - no šova "Dziedi ar zvaigzni" freestyle dziesma "Dzelzsgriezējs", "Mambo Nr. 5" un "You Can Leave Your Hat On", kuras Liene Šomase izpilda kopā ar Jāni Vinteru, dziesmas "Jauna diena" videoklips un LNT seriāla "Svešā dzīve" tituldziesmas "Svešā dzīve" videoklips.